15. REGIONÁLIS POLITIKA ÉS A STRUKTURÁLIS ESZKÖZÖK ÖSSZEHANGOLÁSA

1. 31994 R 1164: A Tanács 1994. május 16-i 1164/94/EK rendelete a Kohéziós Alap létrehozásáról (HL L 130. szám, 1994.5.25., 1. o.), az alábbi módosításokkal:

- 31999 R 1264: A Tanács 1999.6.21-i 1264/1999/EK rendelete (HL L 161. szám, 1999.6.26., 57. o.),

- 31999 R 1265: A Tanács 1999.6.21-i 1265/1999/EK rendelete (HL L 161. szám, 1999.6.26., 62. o.).

a) A 2. cikk a következő bekezdésekkel egészül ki:

"(5) A csatlakozás időpontjától kezdődően 2006. december 31-ig a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia szintén jogosult az Alapból történő támogatásra.

(6) E rendelet alkalmazása céljából a bruttó nemzeti össztermék (GNP) megegyezik a Bizottság által az ESA '95-nek a 2223/96/EK rendelettel összhangban történő alkalmazásával meghatározott, az adott év piaci árain számított bruttó nemzeti jövedelem (GNI) értékével."

b) A 4. cikk harmadik bekezdésének helyébe a következő szöveg lép:

" 2000. január 1-jétől a 2000-től 2006-ig tartó időszakban a Görögország, Spanyolország, Portugália és Írország javára szóló kötelezettségvállalásokra rendelkezésre álló összes forrás 1999. évi árakon számítva 18 milliárd euró."

c) A 4. cikk a negyedik bekezdést követően a következő bekezdésekkel egészül ki:

"A csatlakozás időpontjától 2006-ig tartó időszakra a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia javára szóló kötelezettségvállalásokra rendelkezésre álló összes forrás 1999. évi árakon számítva 7,5905 milliárd euró.

Az említett időszak egyes éveire a kötelezettségvállalási előirányzatok a következők:

- 2004: 2,6168 milliárd euró,

- 2005: 2,1517 milliárd euró,

- 2006: 2,8220 milliárd euró."

d) Az 11. cikk (3) bekezdése a következő albekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia vonatkozásában a 7. cikk (1) bekezdése szerinti kiadás csak akkor tekinthető az Alapból támogathatónak, ha az 2004. január 1-jét követően merült fel, feltéve hogy e rendelet valamennyi követelményét teljesítették."

e) A 16. cikket követően a rendelet a következő cikkel egészül ki:

"16a. cikk

Az Előcsatlakozási Strukturális Politikák Eszköze (ISPA) keretében előcsatlakozási támogatásban részesült új tagállamnak az Európai Unióhoz történő csatlakozását követően alkalmazandó egyedi rendelkezések

(1) Azon intézkedéseket, amelyek az Előcsatlakozási Strukturális Politikák Eszközének létrehozásáról szóló 1267/99/EK rendelet [*] HL L 161. szám, 1999.6.26., 73. o., a módosítás szerint. szerinti támogatásról szóló bizottsági határozatok tárgyát képezték a Cseh Köztársaság, Észtország, Lettország, Litvánia, Magyarország, Lengyelország, Szlovénia és Szlovákia csatlakozása időpontjában, és amelyeknek a végrehajtása ezen időpontig nem fejeződött be, a bizottsági rendelet által jóváhagyottnak kell tekinteni. Amennyiben a (2)-(5) bekezdés ettől eltérően nem rendelkezik, az e rendelet szerint jóváhagyott intézkedések végrehajtására vonatkozó rendelkezéseket kell alkalmazni ezekre az intézkedésekre.

(2) Az (1) bekezdésben említett intézkedésekhez kapcsolódó bármely olyan beszerzési eljárást, amely az Európai Közösségek Hivatalos Lapjában már közzétett ajánlati felhívás tárgyát képezte a csatlakozás időpontjában, az ajánlati felhívásban meghatározott szabályok szerint kell lefolytatni. Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet [**] HL L 248. szám, 2002.9.16., 1. o." 165. cikkének rendelkezései nem alkalmazhatók.

Az (1) bekezdésben említett intézkedésekhez kapcsolódó bármely olyan beszerzési eljárásra, amely a csatlakozás időpontjában még nem képezte tárgyát az Európai Közösségek Hivatalos Lapjában közzétett ajánlati felhívásnak, a 8. cikkben említett szabályokat és rendelkezéseket kell alkalmazni.

(3) A Bizottság, kellően indokolt esetben, az érintett tagállam kérésére és kizárólag azon éves részletek tekintetében, amelyekre az általános költségvetésből történő kötelezettségvállalásra még a későbbiekben kerül sor, határozhat a nyújtandó közösségi támogatás módosításáról, a 7. cikkben meghatározott szempontokat figyelembe véve. A közösségi támogatás módosítása nem érinti az intézkedésnek azt a részét, amelyre az EBB-vel, az Európai Újjáépítési és Fejlesztési Bankkal vagy egyéb nemzetközi pénzügyi intézménnyel kötött hitelszerződések vonatkoznak.

Az (1) bekezdésben említett intézkedés alapján a Bizottság által teljesített kifizetést a legkorábban esedékes kötelezettségvállaláshoz kell könyvelni, először az 1999/1267/EK rendeletnek, majd e rendeletnek megfelelően.

(4) A kiadások támogathatóságára az 1999/1267/EK rendelet szerint vonatkozó szabályokat továbbra is alkalmazni kell az (1) bekezdésben említett intézkedésekre, a kellően indokolt esetek kivételével, amelyekről a Bizottság az érintett tagállam kérésére határoz.

(5) A Bizottság kivételes és kellően indokolt esetben határozhat az e rendelet alapján alkalmazandó szabályok alól az (1) bekezdésben említett intézkedések tekintetében egyedi mentesség engedélyezéséről.

f) Az I. melléklet helyébe a következő szöveg lép:

"I. MELLÉKLET

A Kohéziós Alapnak a 4. cikk harmadik bekezdése szerinti összes forrására vonatkozó indikatív felosztása a kedvezményezett tagállamok között:

- Görögország: a teljes összeg 16-18 %-a.

- Spanyolország: a teljes összeg 61-63,5 %-a.

- Írország: a teljes összeg 2-6 %-a.

- Portugália: a teljes összeg 16-18 %-a.

A Kohéziós Alapnak a 4. cikk ötödik bekezdése szerinti összes forrására vonatkozó indikatív felosztás a kedvezményezett tagállamok között:

- Cseh Köztársaság: a teljes összeg 9,76-12,28 %-a.

- Észtország: a teljes összeg 2,88-4,39 %-a.

- Ciprus: a teljes összeg 0,43-0,84 %-a.

- Lettország: a teljes összeg 5,07-7,08 %-a.

- Litvánia: a teljes összeg 6,15-8,17 %-a.

- Magyarország: a teljes összeg 11,58-14,61 %-a.

- Málta: a teljes összeg 0,16-0,36 %-a.

- Lengyelország: a teljes összeg 45,65-52,72 %-a.

- Szlovénia: a teljes összeg 1,72-2,73 %-a.

- Szlovákia: a teljes összeg 5,71-7,72 %-a."

2. 31999 R 1260: A Tanács 1999. június 21-i 1260/1999/EK rendelete a strukturális alapokra vonatkozó általános rendelkezések megállapításáról (HL L 161. szám, 1999. 6.26., 1. o.), a következő módosítással:

- A Tanács 2001.6.28-i 1447/2001/EK rendelete (HL L 198. szám, 2001. 7. 21., 1. o.)

a) A 3. cikk (1) bekezdése az első albekezdést követően a következő albekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az 1. célkitűzés hatókörébe tartoznak azok a NUTS-II régiók, amelyekben a csatlakozási tárgyalások lezárásának időpontjában a vásárlóerő-paritáson mért, és az 1997-1998-1999 évek közösségi adatai alapján kiszámított egy főre jutó GDP összege nem éri el a közösségi átlag 75 %-át"

.

b) A 3. cikk (2) bekezdése helyébe a következő szöveg lép:

"(2) Szigorúan az (1) bekezdés első és második albekezdésének megfelelően, a 6. cikk (1) bekezdésének és a 7. cikk (4) bekezdése második albekezdésének sérelme nélkül, a Bizottság összeállítja az 1. célkitűzés hatókörébe tartozó régiók listáját.

Ez a lista 2000. január 1-jétől hét évig marad hatályban. A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia vonatkozásában ez a lista a csatlakozás időpontjától 2006. december 31-ig marad hatályban."

c) A rendelet 4. cikke a (2) bekezdés c) pontját követően a következő mondattal egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében a 2. célkitűzés szerinti támogatásra vonatkozó népességmaximum az ezen országokban a 2. célkitűzés hatókörébe tartozó összes NUTS-II régió népességének 31 %-a."

d) A 4. cikk (11) bekezdése a következő albekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében a térségek listája a csatlakozás időpontjától 2006. december 31-ig marad hatályban."

e) A 7. cikk (1) bekezdése helyébe a következő lép:

"(1) A kötelezettségvállaláshoz az alapokból Belgium, Dánia, Németország, Görögország, Spanyolország, Franciaország, Írország, Olaszország, Luxemburg, Hollandia, Ausztria, Portugália, Finnország, Svédország és az Egyesült Királyság részére a 2000. és 2006. közötti időszakban rendelkezésre álló források összege 195 milliárd euró 1999. évi árakon számítva.

E források éves bontását az I. melléklet tartalmazza.

A kötelezettségvállaláshoz az alapokból a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia részére a csatlakozás időpontjától 2006-ig tartó időszakra rendelkezésre álló források összege 14,1559 milliárd euró 1999. évi áron.

E források éves bontását a II. melléklet tartalmazza."

f) A 7. cikk (2) bekezdésének negyedik albekezdése a következő albekezdéssel egészül ki:

"A második, harmadik és negyedik albekezdéstől eltérve, a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében a költségvetési források célkitűzések közötti megoszlása a következő:

- a strukturális alapok 93,49 %-át az 1. célkitűzéshez kell rendelni (vagyis összesen 13,2343 milliárd eurót),

- a strukturális alapok 0,86 %-át a 2. célkitűzéshez kell rendelni (vagyis összesen 0,1212 milliárd eurót),

- a strukturális alapok 0,79 %-át a 3. célkitűzéshez kell rendelni (vagyis összesen 0,1116 milliárd eurót)."

g) A 7. cikk (3) bekezdésének második albekezdése helyébe a következő szöveg lép:

"A 3. célkitűzés esetében a tagállamonkénti bontást alapvetően a támogatható népesség, a foglalkoztatási helyzet és az olyan problémák súlyossága határozza meg, mint a társadalmi kirekesztés (amennyiben a Cseh Köztársaságra, Észtországra, Ciprusra, Lettországra, Litvániára, Magyarországra, Máltára, Lengyelországra, Szlovéniára és Szlovákiára vonatkozóan az adatok rendelkezésre állnak), az oktatás és képzés színvonala, valamint a nők munkaerő-piaci részvétele."

h) A 7. cikk (6) bekezdése helyébe a következő szöveg lép:

"(6) Az (1) bekezdés első albekezdésében említett időszakban a strukturális alapokból az (1) bekezdés első és második albekezdésében említett kötelezettségvállalási előirányzatok 5,35 %-át közösségi kezdeményezések finanszírozására kell fordítani.

Az (1) bekezdés első és második albekezdésében említett kötelezettségvállalási előirányzatok 0,65 %-át a 22., illetve a 23. cikkben meghatározott innovációs intézkedések és technikai segítségnyújtás finanszírozására kell fordítani.

Az (1) bekezdés harmadik albekezdésében említett időszakban a strukturális alapokból az (1) bekezdés harmadik és negyedik albekezdésében említett kötelezettségvállalási előirányzatok 4,58 %-át az Interreg és EQUAL elnevezésű közösségi kezdeményezések finanszírozására kell fordítani. Ezen időszakban a Leader+ és az URBAN elnevezésű közösségi kezdeményezések végrehajtására a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában nem kerül sor.

Az (1) bekezdés harmadik és negyedik albekezdésében említett kötelezettségvállalási előirányzatok 0,27 %-át a 23. cikkben meghatározott technikai segítségnyújtás finanszírozására kell fordítani. Ezen időszakban a 22. cikk szerinti innovációs intézkedések végrehajtására a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában nem kerül sor."

i) A 11. cikk a (2) bekezdés negyedik albekezdését követően a következő albekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében a kiadások első és második albekezdésben említett szintjének főszabályként legalább meg kell egyeznie a Bizottsággal részletesen egyeztetve megállapított referenciaidőszakban elért, reálértéken számított átlagos éves kiadások összegével, és meghatározásának a finanszírozás időpontjában fennálló általános makrogazdasági feltételek fényében kell történnie; ugyanakkor számításba kell venni egyes sajátos gazdasági helyzeteket, nevezetesen a privatizációt, a tagállam részéről az előző időszakban biztosított köz-, vagy azzal egyenértékű strukturális kiadások kivételesen magas szintjét és a nemzetgazdasági trendeket."

j) A 14. cikk (1) bekezdésének második albekezdése a következő mondattal egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében a programozási időszak a csatlakozás időpontjában kezdődik és a csatlakozás időpontjától 2006. december 31-ig tart."

k) A 20. cikk (1) bekezdésének első mondata helyébe a következő szöveg lép:

"A 7. cikk (6) bekezdésében foglaltak sérelme nélkül, a közösségi kezdeményezések a következő területekre terjednek ki:"

l) A 22. cikk (1) bekezdésének első albekezdése helyébe a következő lép:

"A 7. cikk (6) bekezdésének sérelme nélkül, a Bizottság kezdeményezésére és a 48-51. cikkben említett bizottságokkal az innovációs tevékenységek különböző típusaira vonatkozó iránymutatásokról folytatott konzultációt követően, az alapokból, azok éves finanszírozásának maximum 0,40 %-áig, finanszírozhatók innovációs tevékenységek közösségi szinten. Az ilyen tevékenységek közé tartoznak a tanulmányok, a kísérleti projektek és a tapasztalatcserék."

m) A 23. cikk az első mondatot követően a következő mondattal egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az ilyen intézkedésekre vonatkozó felső határ az ezen tíz tagállamnak juttatott egyes alapok megfelelő éves finanszírozásának 0,27 %-a."

n) A 32. cikk (2) bekezdése az első albekezdést követően a következő albekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében ez az előleg az alapokból a szóban forgó támogatáshoz való hozzájárulás 16 %-át teszi ki. Ez az előleg két költségvetési évre bontható le: az első évre 10 %, a következő évre pedig 6 %."

o) A 52. cikk (4) bekezdése a következő albekezdéssel egészül ki:

"A 30. cikk (2) bekezdésében meghatározott időponttól eltérve, az a ténylegesen kifizetett kiadás, amelyre vonatkozóan a Bizottság a Cseh Köztársaságtól, Észtországtól, Ciprustól, Lettországtól, Litvániától, Magyarországtól, Máltától, Lengyelországtól, Szlovéniától, illetve Szlovákiától a csatlakozás időpontját megelőzően támogatási kérelmet vett kézhez, és amely az ebben a rendeletben megállapított valamennyi feltételnek megfelel, 2004. január 1-jétől az alapokból történő hozzájárulás által támogathatónak tekinthető."

p) A mellékletben a "Melléklet" cím helyébe az "I. melléklet" cím lép.

q) A rendelet szövege a következő melléklettel egészül ki:

"II. MELLÉKLET

STRUKTURÁLIS ALAPOK

Kötelezettségvállalási előirányzatok éves bontása a csatlakozás időpontjától 2006-ig tartó időszakban a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében (a 7.cikk (1) bekezdésében említettek szerint)

(millió euró, 1999. évi árakon) |

2004 | 2005 | 2006 |

3453,5 | 4754,7 | 5947,6 |

"

3. 31999D0500: A Bizottság 1999. július 1-jei 1999/500/EK határozata a strukturális alapok 1. célkitűzése hatókörébe tartozó régiókon kívül a halászati orientációs pénzügyi eszköz (FIFG) keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről (HL L 194. szám, 1999.7.27., 47. o.).

a) Az 1. cikk a következő bekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az indikatív összegek a csatlakozás időpontjától 2006-ig tartó időszakra vonatkoznak."

b) A melléklet a következő szöveggel egészül ki:

"A strukturális alapok 1. célkitűzése hatókörébe tartozó régiókon kívül a halászati orientációs pénzügyi eszköz keretében történő kötelezettségvállalási előirányzatok indikatív felosztása a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia között a csatlakozás időpontjától 2006-ig tartó időszakra

(millió euró, 1999. évi árakon) |

Tagállam | Az előirányzatok összege |

Cseh Köztársaság | — |

Észtország | — |

Ciprus | 3,0 |

Lettország | — |

Litvánia | — |

Magyarország | — |

Málta | — |

Lengyelország | — |

Szlovénia | — |

Szlovákia | — |

összesen | 3,0 |

"

4. 31999 D 0501: A Bizottság 1999. július 1-jei 1999/501/EK határozata a strukturális alapok 1. célkitűzése keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről (HL L 194. szám, 1999. 7. 27., 49. o.).

a) Az 1. cikk a következő bekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az indikatív összegek a csatlakozás időpontjától 2006-ig tartó időszakra vonatkoznak."

b) Az 1. melléklet a következő szöveggel egészül ki:

"A strukturális alapok 1. célkitűzésének keretében történő kötelezettségvállalási előirányzatok tagállamonkénti indikatív felosztása a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia között a csatlakozás időpontjától 2006-ig tartó időszakra

(millió euró, 1999. évi árakon) |

Tagállam | Az előirányzatok összege Az 1. célkitűzés alapján támogatásra jogosult régiók |

Cseh Köztársaság | 1286,4 |

Észtország | 328,6 |

Ciprus | — |

Lettország | 554,2 |

Litvánia | 792,1 |

Magyarország | 1765,4 |

Málta | 55,9 |

Lengyelország | 7320,7 |

Szlovénia | 210,1 |

Szlovákia | 920,9 |

összesen | 13234,3 |

"

5. 31999 D 0502: A Bizottság 1999. július 1-jei 1999/502/EK határozata a strukturális alapok 1. célkitűzésének hatókörébe tartozó régiók listájának a 2000-től 2006-ig tartó időszakra vonatkozó összeállításáról (HL L 194. szám, 1999. 7. 27., 53. o.).

a) Az 1. cikk a következő bekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében ez a lista a csatlakozás időpontjától 2006-ig tartó időszakra érvényes."

b) Az 1. melléklet a következő szöveggel egészül ki a Németországra vonatkozó szövegrész előtt:

"Cseh Köztársaság (2)

Střední Čechy

Jihozápad

Severozápad

Severovýchod

Jihovýchod

Střední Morava

Moravskoslezsko"

;

a Németországra és Görögországra vonatkozó szövegrészek között:

"Észtország (2)

Eesti"

;

az Olaszországra és Ausztriára vonatkozó szövegrészek között:

"Lettország (2)

Latvija

Litvánia (2)

Lietuva

Magyarország (2)

Közép-Magyarország

Közép-Dunántúl

Nyugat-Dunántúl

Dél-Dunántúl

Észak-Magyarország

Észak-Alföld

Dél-Alföld

Málta (2)

Malta"

az Ausztriára és Portugáliára vonatkozó szövegrészek között:

"Lengyelország (2)

Dolnośląskie

Kujawsko-Pomorskie

Lubelskie

Lubuskie

Łódzkie

Małopolskie

Mazowieckie

Opolskie

Podkarpackie

Podlaskie

Pomorskie

Śląskie

Świętokrzyskie

Warmińsko-Mazurskie

Wielkopolskie

Zachodniopomorskie"

a Portugáliára és Finnországra vonatkozó szövegrészek között:

"Szlovénia [2] A lista a csatlakozás napjától 2006. december 31-ig hatályos"

Slovenija

Szlovákia [2] A lista a csatlakozás napjától 2006. december 31-ig hatályos

Západné Slovensko

Stredné Slovensko

Východné Slovensko.

.

6. 31999 D 0503: A Bizottság 1999. július 1-jei 1999/503/EK határozata a 2000-től 2006-ig tartó időszakra a strukturális alapok 2. célkitűzése vonatkozásában a tagállamonkénti népességmaximumok megállapításáról (HL L 194. szám, 1999. 7. 27., 58. o.).

a) Az 1. cikk a következő bekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az említett időszak a csatlakozás időpontjától 2006-ig tart."

b) A melléklet helyébe a következő szöveg lép:

"MELLÉKLET

a strukturális alapok 2. célkitűzése vonatkozásában a tagállamonkénti népességmaximumok a 2000-től 2006-ig tartó időszakra

Tagállam | Népességmaximum (1 000 fő) |

Belgium | 1269 |

Cseh Köztársaság | 370 [*] |

Dánia | 538 |

Németország | 10296 |

Észtország | — [*] |

Görögország | — |

Spanyolország | 8809 |

Franciaország | 18768 |

Írország | — |

Olaszország | 7402 |

Ciprus | 213 [*] |

Lettország | — [*] |

Litvánia | — [*] |

Luxemburg | 118 |

Magyarország | — [*] |

Málta | — [*] |

Hollandia | 2333 |

Ausztria | 1995 |

Lengyelország | — [*] |

Portugália | — |

Szlovénia | — [*] |

Szlovákia | 192 [*] |

Finnország | 1582 |

Svédország | 1223 |

Egyesült Királyság | 13836 |

"

.

7. 31999 D 0504: A Bizottság 1999. július 1-jei 1999/504/EK határozata a strukturális alapok 2. célkitűzése keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről (HL L 194. szám, 1999. 7. 27., 60. o.)

a) Az 1. cikk a következő bekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az indikatív összegek a csatlakozás időpontjától 2006-ig tartó időszakra vonatkoznak."

b) Az I. melléklet a következő szöveggel egészül ki:

"A strukturális alapok 2. célkitűzésének keretében történő kötelezettségvállalási előirányzatok tagállamonkénti indikatív felosztása a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia között a csatlakozás időpontjától 2006-ig tartó időszakra

(millió euró, 1999. évi árakon) |

Tagállam | Az előirányzatok összege |

Cseh Köztársaság | 63,3 |

Észtország | — |

Ciprus | 24,9 |

Lettország | — |

Litvánia | — |

Magyarország | — |

Málta | — |

Lengyelország | — |

Szlovénia | — |

Szlovákia | 33,0 |

összesen | 121,2 |

"

8. 31999 D 0505: A Bizottság 1999. július 1-jei 1999/505/EK határozata a strukturális alapok 3. célkitűzése keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről (HL L 194. szám, 1999. 7. 27., 63. o.)

a) Az 1. cikk a következő bekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az indikatív összegek a csatlakozás időpontjától 2006-ig tartó időszakra vonatkoznak."

b) A melléklet a következő szöveggel egészül ki:

"A strukturális alapok 3. célkitűzésének keretében történő kötelezettségvállalási előirányzatok tagállamonkénti indikatív felosztása a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia között a csatlakozás időpontjától 2006-ig tartó időszakra

(millió euró, 1999. évi árakon) |

Tagállam | Az előirányzatok összege |

Cseh Köztársaság | 52,2 |

Észtország | — |

Ciprus | 19,5 |

Lettország | — |

Litvánia | — |

Magyarország | — |

Málta | — |

Lengyelország | — |

Szlovénia | — |

Szlovákia | 39,9 |

összesen | 111,6 |

"

9. A Bizottság 2000. május 12-i határozata az EQUAL közösségi kezdeményezés keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről (C(2000) 1221).

a) Az 1. cikk a következő bekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az indikatív összegek a csatlakozás időpontjától 2006-ig tartó időszakra vonatkoznak."

b) A melléklet a következőkkel egészül ki:

"Az EQUAL közösségi kezdeményezés keretében történő kötelezettségvállalási előirányzatok tagállamonkénti indikatív felosztása a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia között a csatlakozás időpontjától 2006-ig tartó időszakra

(millió euró, 1999. évi árakon) |

Tagállam | Az előirányzatok összege |

Cseh Köztársaság | 28,4 |

Észtország | 3,6 |

Ciprus | 1,6 |

Lettország | 7,1 |

Litvánia | 10,5 |

Magyarország | 26,8 |

Málta | 1,1 |

Lengyelország | 118,5 |

Szlovénia | 5,7 |

Szlovákia | 19,7 |

összesen | 223,0 |

"

10. A Bizottság 2000. július 11-i határozata az Interreg közösségi kezdeményezés keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről (C(2000) 1223).

a) Az 1. cikk a következő bekezdéssel egészül ki:

"A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az indikatív összegek a csatlakozás időpontjától 2006-ig tartó időszakra vonatkoznak."

b) A melléklet a következőkkel egészül ki:

"Az Interreg közösségi kezdeményezés keretében történő kötelezettségvállalási előirányzatok tagállamonkénti indikatív felosztása a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia között a csatlakozás időpontjától 2006-ig tartó időszakra

(millió euró, 1999. évi árakon) |

Tagállam | Az előirányzatok összege |

Cseh Köztársaság | 60,9 |

Észtország | 9,4 |

Ciprus | 3,8 |

Lettország | 13,5 |

Litvánia | 19,9 |

Magyarország | 60,9 |

Málta | 2,1 |

Lengyelország | 196,1 |

Szlovénia | 21,0 |

Szlovákia | 36,8 |

összesen | 424,4 |

"

[*] A csatlakozás időpontjától 2006-ig tartó időszakra vonatkozóan.

--------------------------------------------------